b'\n_START_ARTICLE_\nIstarska akademija znanosti i kulture\n_START_PARAGRAPH_\nIstarska akademija znanosti i kulture (tal. Accademia istriana per le scienze e la cultura) nastala je tijekom devedesetih godina 20. stolje\xc4\x87a kao kulturno-znanstveni odraz istarske samosvjesti, no tek je od 2007. krenula s ozbiljnijim radom. Bavi se prou\xc4\x8davanjem i promicanjem istrijanstva te pograni\xc4\x8dnim, multinacionalnim i multikulturnim fenomenima Istre._NEWLINE_Sjedi\xc5\xa1te akademije se nalazi u Umagu, a rad joj se sastoji od organiziranja kulturno-znanstvenih simpozija na temu Istre i istrijanstva na kojima gostuju renomirana znanstvena imena.'